**Mark Selby** (\* 19. jún 1983, Leicester, Anglicko) je anglický profesionálny snookerový hráč. Vzostup zaznamenal počas Majstrovstiev sveta v roku 2007, v roku 2006 sa stal svetový šampión v eight-ball-e. V januári 2008 Selby vyhral turnaj Masters a neskôr nasledoval aj triumf na Welsh Open´08, co bol jeho prvý triumf na bodovanom turnaji. V roku 2017 vyhral majstrovstvá sveta v snookri keď vo finále porazil Johna Higginsa 18-15, hoci dlho prehrával o niekoľko framov.

Kariéra
-------

Selby ukázal potenciál už ako tínedžer ale výrazne nezažiaril až do jeho dvadsiatky. Prvé rankingové finále dosiahol v devätnástich na turnaji *Regal Scottish* v roku 2003. Vo finále prehral s Davidom Grayom 9-7. Tiež sa dostal do semifinále China Open ´02. Jeho najlepší nábeh je 141; dosiahol ho na turnaji Masters´08.

Tiež dosiahol finálové kolá kvalifikácii na Majstrovstvách sveta v rokoch 2002,2003 a 2004, ale odvtedy sa vždy dostal do Crucible Theatre na finálové štádium turnaja. V 2006 vo finále kvalifikácie porazil Roberta Milkinsa napriek tomu, že od neho dostal 147. V Sheffielde vždy hral proti Johnovi Higginsovi, prehral s ním v prvom kole v roku 2005, a v rovnakom kole o rok neskôr mu prehru vrátil a v roku 2007 s ním tesne prehral vo finále.

Na majstrovstvách sveta 2007 porazil Stephena Leeho 10-7 v prvom kole, vyhral 8 frameov v rade keď už prehrával 5-0, potom porazil predošlého šampióna Petera Ebdona 13-8 s piatimi breakmi nad 100 bodov (vrátane troch v rade) a dostal sa do štvrťfinále. Vo štvrťfinále porazil Allistera Cartera 13-12, z 11-8 stratil štyri framey na 11-12 no nakoniec dotiahol zápas, ktorý trval viac ako 9 hodín, do víťazného konca. Do finále sa dostal po porazení Shauna Murphyho 17-16, keď už prehrával 14-16, vyhral ďalší rozhodujúci frame s nábehom 64. Proti Higginsovi vo finále Selby prepadol v nedeľnej časti, po ktorej prehrával 4-12, ale v pondelok vyhral všetkých šesť hraných frameov, a preto išiel do posledného dňa za stavu 10-12 a dokonca strácal na Higginsa iba jeden frame za stavu 13-14, ale to bol jeho posledný frame v zápase a nakoniec mu podľahol 13-18. Jeho vystúpenie mu zarobilo £ 110 000(čo nebolo ďaleko od polovice jeho celkového zárobku). John Higgin vo svojej víťaznej reči povedal, že Selby bol hráčom, ktorý sa najviac zlepšil. Tieto vystúpenia v sezóne 06/07 ho dostali do prvej svetovej šestnástky a je tam aj v sezóne 07/08, na 11. mieste.

Sezóna 2007/2008
----------------

Po miernejšom začiatku sezóny, Selby mal silný vstup do druhého najdôležitejšieho snookerového turnaja UK Championschip, dosiahol semifinále turnaja. Viedol nad neskorším víťazom Ronniem O´Sullivanom 7-5, spadol na 7-8 , vyrovnal ale O´Sullivan v rozhodujúcom sedemnástom frame zahral 147 a zápas vyhral.

V januári 2008 Selby vyhral prvý väčší turnaj - The Masters na Wembley. Na ceste do finále zdolal Stephena Hendryho,Stephena Maguiera a Kena Dohertyho, všetkých 6-5 (a v prvých dvoch prípadoch prehrával 3-5). Vo finále proti Stephenovi Leeovi za stavu 5-3 zobral Selby všetko do svojich rúk a zápas vyhral 10-3. Selby hral excelentne, zahral štyri nábehy nad 100 bodov a v poslednom frame zahral 141-bodový nábeh, čo je aj jeho doterajšie maximum.

17. februára ´08 vyhral takmer prehratý zápas so svetovou snookerovou jednotkou Ronniem O´Sullivanom na Welsh Open keď otočil z 5-8 na 9-8. Bol to jeho prvý triumf na jednom z najvýznamnejších turnajov snookerovej sezóny.

Osobný život
------------

Selby začal hrať biliard ako osemročný a snooker ako deväťročný. 

Selbyho opustila matka vo veku ôsmich rokov , otec podľahol rakovine, keď mal Selby 16 rokov. Po smrti svojho otca uvažoval o samovražde, ale tréner snookeru Alan Perkins ho povzbudil, aby sa venoval snookeru, a povedal mu, že jeho otec by chcel, aby pokračoval v hraní a snažil sa čo najviac. 

Svoju prezývku „Šašek z Leicesteru" (The Jester from Leicester) mu dal snookerový rozhodca Richard Beare, pretože Selby sa s ním rád „smial a žartoval".

Selbyho manželka Vikki Layton, ktorá často navštevuje jeho zápasy, je bývalá írska hráčka biliardu narodená v Ipswichi. Začali spolu chodiť v roku 2006 po stretnutí na profesionálnom okruhu. Zasnúbili sa v auguste 2010 po tom, čo ju Selby požiadal o ruku na gondole v Benátkach  a v máji 2011 sa zosobášili v Cancúne v Mexiku. Majú jednu dcéru Sofiu, ktorá sa narodila v roku 2014.

Selby je fanúšikom Leicester City F.C. Jeho víťazstvo na majstrovstvách sveta v roku 2014 sa stalo v deň, keď Leicester City oslavoval postup do Premier League. O dva roky neskôr získal svoj druhý titul majstra sveta len 13 minút po tom, čo tím spečatil svoj prvý titul v Premier League. Selby je tiež fanúšikom šípok a hral na exhibičných zápasoch v Ibstocku v Leicestershire, kde v roku 2007 porazil Erica Bristowa a v roku 2009 sa postavil proti Raymondovi van Barneveldovi.

Selby bol vymenovaný za člena Rádu Britského impéria (MBE) v rámci narodeninových vyznamenaní v roku 2022 za zásluhy o snooker a charitu.

Iné projekty
------------

Commons
* Spolupracuj na Commons Commons ponúka multimediálne súbory na tému **Mark Selby**

Externé odkazy
--------------

* Mark Selby na stránke worldsnooker.com (po anglicky)


1. ↑   *Mark Selby says snooker world title win fulfils promise made to late father* [online]. the Guardian, 2014-05-06, [cit. 2022-07-04]. Dostupné online. (po anglicky)
2. ↑   *Mark Selby exclusive: 'I could never bring myself to ask my mum: why did you leave me as a kid?'* [online]. Eurosport UK, 2015-05-05, [cit. 2022-07-04]. Dostupné online. (po anglicky)
3. ↑   Selby recalls despair at death of father. *BBC Sport*. Dostupné online [cit. 2022-07-04]. (po anglicky)
4. ↑   *Mark Selby, snooker's so-called Jester from Leicester, is having a laugh with his nickname* [online]. www.telegraph.co.uk, [cit. 2022-07-04]. Dostupné online.
5. ↑   *World Snooker* [online]. web.archive.org, 2010-08-22, [cit. 2022-07-04]. Dostupné online.
6. ↑  HUART, Matt. *Mark Selby Becomes A Dad* [online]. World Snooker, 2014-11-11, [cit. 2022-07-04]. Dostupné online. (po anglicky)
7. ↑   *Mark Selby, darts* [online]. web.archive.org, 2010-01-21, [cit. 2022-07-04]. Dostupné online.
8. ↑   Queen's Jubilee birthday honours: Snooker's Mark Selby becomes MBE. *BBC News*, 2022-06-01. Dostupné online [cit. 2022-07-04]. (po anglicky)